สอบถามค่ะ พอดีว่าโดนลูกหมากัดและมีเลือดออก ลูกหมาพึ่งคลอด มีโอกาสเป็นพิษสุนัขบ้ามั้ยคะ ลูกหมายังไม่เคยไปไหนค่ะ อยู่กันเป็นคอก
สวัสดีค่ะ Benjamaporn Deekarn,ลูกสุนัขที่เพิ่งเกิด ก็ย่อมมีโอกาสเป็นโรคพิศสุนัขบ้าได้จากการติดจากแม่สุนัข หรือจากสุนัขหรือสัตว์ตัวอื่นๆ ที่เข้ามาในบ้าน แต่หากแม่สุนัขไม่ได้มีอาการอะไรผิดปกติ และไม่ได้มีสุนัขตัวอื่นหรือสัตว์อื่นๆ เข้ามาในบ้าน ลูกสุนัขก็จะไม่เป็นโรคพิษสุนัขบ้า ดังนั้น อาจเฝ้าสังเกตอาการลูกสุนัขไปก่อนก็ได้ค่ะ หากลูกสุนัขไม่ตายภายใน 14 วัน (หรือน่าจะเร็วกว่านั้น เพราะลูกสุนัขจะตายเร็วกว่าสุนัขที่โตแล้ว) ก็แสดงว่าลูกสุนัขไม่ได้เป็นโรคพิษสุนัขบ้า และ Benjamaporn ก็ไม่จำเป็นต้องไปฉีดวัคซีนค่ะอย่างไรก็ตาม แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ